**ДО**

**ОБЩИНСКИ СЪВЕТ**

**ГР. Е Л Х О В О**

# ДОКЛАДНА ЗАПИСКА

**от Петър Киров**

**кмет на община Елхово**

## **Относно: Изработване на проект за ПУП-парцеларен план за елементи на техническата инфраструктура – електропровод и водопровод до поземлен имот 019005, местност „Върбанов кладенец” в землището на с.Кирилово, община Елхово**

Уважаеми дами и господа общински съветници,

## В община Елхово е постъпило искане с вх. № 94-02-324 от 03.08.2017 год. от Христо Иванов Желязков за разрешение изработване на проект за ПУП - парцеларен план за елементи на техническата инфраструктура – електропровод и водопровод до поземлен имот 019005, местност „Върбанов кладенец” по КВС на землище с.Кирилово, община Елхово.

## Към искането са приложени задание за проектиране и предложение за проектно трасе. Проектирането на елементи на техническата инфраструктура се налага във връзка с инвестиционно намерение за реализиране на обект: автосервиз, автомивка, заведение за бързо хранене и паркинг.

# Съобразно представените задание и предложение, проектното трасе за електропровод и водопровод преминава през общински поземлени имоти: № 000125 – пасище , мера , земи по чл.19 от ЗСПЗЗ, ПИ № 000068 –полски път, ПИ № 000026- полски път, ПИ№ 000064- полски път , ПИ № 20 – местен път ІV клас и ПИ № 000028 – напоителен канал – държавна собственост.

Съгласно чл. 124а, ал.1 от Закона за устройство на територията, разрешения за изработване на проекти за подробни устройствени планове на поземлени имоти извън границите на урбанизираните територии се дава с решение на Общинския съвет. С разрешението по чл.124а се одобрява и заданието по чл.125 от ЗУТ.

Съгласно чл. 30, ал. 3 от Правилника за прилагане на Закона за опазване на земеделските земи, за определянето на трасе за нуждите на физическо или юридически лица върху земи от общинския поземлен фонд се изисква предварително писмено съгласие с решение на Общински съвет.

# 

Предвид гореизложеното,предлагам Общински съвет-Елхово да вземе следните

**Р Е Ш Е Н И Я :**

1. На основание чл.124а , ал.1 от ЗУТ разрешава изработване на ПУП-парцеларен план за елементи на техническата инфраструктура – електропровод и водопровод до поземлен имот 019005, местност „Върбанов кладенец” в землището на с.Кирилово, община Елхово.

Проектът за ПУП следва да се изготви съобразно изискванията на Наредба № 8 за обема и съдържанието на устройствените схеми и планове.

2. На основание чл.124б, ал.1 от Закона за устройство на територията, одобрява заданието за проектиране по чл.125 от ЗУТ.

# 3. На основание чл.30, ал.3 от Правилника за прилагане на закона за опазване на земеделските земи дава предварително съгласие за прокарване на трасе за елементи на техническата инфраструктура – електропровод и водопровод до поземлен имот 019005, местност „Върбанов кладенец” в землището на с.Кирилово, община Елхово през поземлени имоти с № 000125 – пасище , мера , земи по чл.19 от ЗСПЗЗ, ПИ № 000068 –полски път, ПИ № 000026- полски път, ПИ№ 000064- полски път , ПИ № 20 – местен път ІV клас

**ПЕТЪР КИРОВ**

*Кмет на община Елхово*

Съгласувал:

Славка Дражева

Юрисконсулт

Изготвил:

Г.Ненов